Държавен вестник, бр. 88, 2022 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  88
вуващи пътища трябва да отговаря на изис­
кванията на чл. 271 от Наредба № РД-02-20-2 
от 2018 г. за проектиране на пътища.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Генерален план за организация на дви­
жението“ е комплекс от мерки и решения, 
които регулират и онагледяват оптимални и 
безопасни режими на придвижване на всички 
участници в движението.
2. „Безопасна система“ е интегриран подход 
чрез обвързване на елементите, от които е 
изграден – инфраструктура, превозни сред­
ства, поведение на участниците в движението 
по пътищата, контрол, спасителна и спешна 
медицинска помощ за пострадалите при път­
нотранспортно произшествие за свеждане на 
броя на жертвите и ранените от ПТП до нула 
и за опазване живота и здравето на всички 
участници в движението по пътищата.
3.  „Конфликтна точка“ е място на преси­
чане на пътни потоци с потенциална опасност 
за настъпване на ПТП.
4. „Организиране на движението по пъти­
щата“ са мерки и средства за осигуряване на 
условия за безопасност и удобство на всички 
участници в движението съгласно тяхното 
подреждане по приоритет с оглед предотвра­
тяване на пътнотранспортни произшествия 
или минимизиране на последиците от тях.
5. „Интермодалност“ е координиране и 
обвързано развитие на автомобилен, железо­
пътен, въздушен и воден транспорт.
6. „Устойчивата мобилност“ е система от 
устойчиви решения, които в идеалния слу­
чай съчетават обществен и частен транспорт 
и целят създаване на хомогенна и лесна за 
ползване транспортна услуга.
7. „Пропускателна способност на пътищата“ 
е максималното количество моторни превозни 
средства, които могат да преминат през едно 
сечение на пътя за един час.
8. „Товароносимост“ е максималната обща 
маса на товара или максималният брой път­
ници, конструктивно предвидени за превоз 
от пътно превозно средство.
9. „Съобщителната скорост“ e средната 
скорост на движение на превозното средство 
от спирка до спирка или сумата от тези ско­
рости на движение по даден маршрут. Съоб­
щителната скорост на движение е функция от 
пътнотранспортните условия и организацията 
на движението. Времето за престой, качване 
и слизане на пътници не следва да влиза в 
изчислението на съобщителната скорост от 
гледна точка ниво на обслужване на пътни­
ците и безопасност на движението.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Наредбата се издава на основание 
чл. 3, ал. 3 от ЗДвП.
§ 3. Наредбата отменя Наредба № 1 от 
2001 г. за организиране на движението по 
пътищата (ДВ, бр. 13 от 2001 г.).
§ 4. Наредбата влиза в сила дванадесет 
месеца след обнародването є в „Държавен 
вестник“.
§ 5. Започнатите производства по одобря­
ване на ГПОД и ПОБД и на техните измене­
ния до влизането в сила на тази наредба се 
довършват по реда на Наредба № 1 от 2001 г. 
за организиране на движението по пътищата. 
Производствата се считат за започнали от 
датата на подаване на писмено заявление за 
одобряване на ГПОД и ПОБД от компетент­
ния орган.
Министър:
Иван Шишков
6868
ВИСШ АДВОКАТСКИ СЪВЕТ
Наредба за изменение и допълнение на Наредба 
№ 1 от 2004 г. за минималните размери на 
адвокатските възнаграждения (обн., ДВ, бр. 64 
от 2004 г.; изм. и доп., бр. 2 от 2009 г.; доп., 
бр. 43 от 2010 г.; изм. и доп., бр. 28 от 2014 г.; 
изм., бр. 10 от 2016 г. с Решение № 14820 от 
10.12.2014 г. на ВАС по адм. д. № 10395 от 2014 г.; 
изм. и доп., бр. 84 от 2016 г.; изм., бр. 41 от 
2017 г. с Решение № 9273 от 27.07.2016 г. на ВАС 
по адм. д. № 3002/2015 г. и Решение № 5485 от 
2.05.2017 г. на ВАС по адм. д. № 1403/2017 г.; 
изм., бр. 7 от 2019 г.; изм., бр. 45 от 2020 г. с 
Решение № 13062 от 3.10.2019 г. на ВАС по 
адм. д. № 3586/2016 г. и Решение № 5419 от 
8.05.2020 г. на ВАС по адм. д. № 14384/2019 г.; 
изм. и доп., бр. 68 от 2020 г.)
§ 1. В чл. 2 се правят следните допълнения:
1. В ал. 5 накрая се добавя „независимо от 
формата на съединяване на исковете“.
2. Създават се ал. 7, 8 и 9:
„(7) При частични искове възнаграждението 
за първия предявен частичен иск се определя 
върху пълния размер на вземането независимо 
за каква част от него е предявен искът.
(8) При процесуално представителство, за­
щита и съдействие, осъществявано в съдебни 
и административни учреждения, намиращи се 
извън населеното място, в което е кантората 
на адвоката, във възнаграждението, опреде­
лено по реда на тази наредба, не се включват 
сумите за пътни разходи и престой.
(9) Когато процесуалното представител­
ство, защитата и съдействието са свързани с 
особена фактическа и правна сложност, ми­
нималното възнаграждение по тази наредба 
е в двукратен размер.“
§ 2. В чл. 4 накрая се добавя „а когато 
плащането на възнаграждението е разсрочено 
на няколко вноски, клиентът дължи заплаща­
не на пълния размер на възнаграждението, 
което е уговорено“.